Гэтая трагедыя адбылася ў Івацэвіцкім раёне. Дзевяцігадовы вучань гарадской сярэдняй школы № 3 гуляў з сябрамі ля штучнага вадаёма, абкладзенага жалезабетоннымі плітамі, што знаходзіцца ў Косаве. Калі застаўся адзін, спусціўся па бетонных прыступках да вадаёма, пасля чаго паслізнуўся, стукнуўся галавой аб бетон і скаціўся ў ваду. Гэта заўважылі сябры і паведамілі родзічу. Той прыйшоў на месца здарэння і дастаў цела з вады. Брыгада хуткай медыцынскай дапамогі канстатавала смерць.